Ehdotus neuvoston päätökseksi yhteisön energiatehokkuutta edistävästä monivuotisesta SAVE II -ohjelmasta



Virallinen lehti nro C 346 , 23/12/1995 s. 0014



Ehdotus neuvoston päätökseksi yhteisön energiatehokkuutta edistävästä monivuotisesta SAVE II -ohjelmasta (95/C 346/06) KOM(95) 225 lopull. - 95/0131(SYN) (Komission esittämä 7 päivänä marraskuuta 1995) EUROOPAN UNIONIN NEUVOSTO, joka ottaa huomioon sopimuksen Euroopan unionista ja erityisesti sen 130 s artiklan 1 kohdan, ottaa huomioon komission ehdotuksen, yhteistyössä Euroopan parlamentin kanssa, ottaa huomioon talous- ja sosiaalikomitean lausunnon, ottaa huomioon alueiden komitean lausunnon, sekä katsoo, että perustamissopimuksen 130 r artiklassa määrätään, että yksi yhteisön ympäristöön liittyvän toiminnan tavoitteista on luonnonvarojen harkittu ja järkevä käyttö, neuvosto ympäristö- ja energiaministerien muodostamassa kokoonpanossa asetti 29 päivänä lokakuuta 1990 pitämässään kokouksessa tavoitteeksi hiilidioksidin (CO2) kokonaispäästöjen vakiinnuttamisen vuoden 1990 tasolle vuoteen 2000 mennessä koko yhteisössä, neuvoston päätöksellä 93/389/ETY (1) otettiin käyttöön hiilidioksidipäästöjen ja muiden kasvihuonekaasujen seurantajärjestelmä, pyrkimyksistä huolimatta energiankulutuksen aiheuttamien hiilidioksidipäästöjen odotetaan kuitenkin kasvavan yhteisössä 5-8 prosenttia vuosien 1995-2000 välisenä aikana, jos talouskasvu jatkuu tavanomaisena, komissio korosti 8 päivänä helmikuuta 1990 antamassaan energiaa ja ympäristöä koskevassa tiedonannossa energiatehokkuutta tulevaisuuden kulmakivenä pyrittäessä vähentämään energiantuotannon haitallisia ympäristövaikutuksia, energianhallinnan paraneminen vaikuttaa myönteisesti ympäristöön, energiahuollon turvallisuuteen ja kestävään kehitykseen, komissio on ilmaissut 11 päivänä tammikuuta 1995 antamassaan vihreässä kirjassa neuvostolle näkemyksensä Euroopan yhteisön energiapolitiikan tulevaisuudesta ja energiansäästö- ja energiatehokkuustoimenpiteiden asemasta, perustamissopimuksen 130 a artiklassa määrätään, että yhteisö kehittää ja harjoittaa toimintaansa taloudellisen ja sosiaalisen yhteenkuuluvuuden lujittamiseksi ja pyrkii erityisesti vähentämään eri alueiden välisiä kehityseroja sekä muita heikommassa asemassa olevien alueiden takapajuisuutta; energiatalous olisi sisällytettävä näihin pyrkimyksiin, neuvoston päätöksellä 91/565/ETY (2) otettiin käyttöön ohjelma energiatehokkuuden edistämisestä yhteisössä (SAVE-ohjelma), jolla pyrittiin energiatehokkuuden rakenteiden parantamiseen yhteisössä; kyseisen ohjelman voimassaoloaika päättyy 31 päivänä joulukuuta 1995, yhteisö tunnusti SAVE-ohjelman tärkeäksi tekijäksi yhteisön hiilidioksidipäästöjen vähentämisstrategiassa, Euroopan yhteisön alueellisista energiaohjelmista 8 päivänä toukokuuta 1991 annetussa komission tiedonannossa, energianeuvoston tästä tiedonannosta tekemässä päätelmässä sekä 16 päivänä heinäkuuta 1993 tehdyssä Euroopan parlamentin päätöslauselmassa (3) todetaan, että tämän ohjelman mukaisia toimenpiteitä tulisi edelleen toteuttaa, laajentaa ja käyttää yhteisön energiastrategian tukikeinona; tämä aloite olisi nyt kokonaisuudessaan sisällytettävä uuteen SAVE II -ohjelmaan, päätöksellä 1110/94/EY (4) Euroopan parlamentti ja neuvosto ovat ottaneet käyttöön teknologista tutkimusta, kehitystä ja esittelyä koskevan neljännen puiteohjelman; energiatehokkuuspolitiikka on tärkeä väline käytettäessä ja edistettäessä puiteohjelman avulla käyttöön otettavia uusia energiatekniikoita; SAVE II -ohjelma on tätä ohjelmaa täydentävä toiminnan väline, neuvosto ympäristöministereiden muodostamassa kokoonpanossa totesi 15-16 päivänä joulukuuta 1994 pidetyssä kokouksessaan, että hiilidioksidipäästöjen vakiinnuttaminen voidaan saavuttaa yhteensovitetuilla toimenpiteillä, jotka edistävät energian tuottamisen, muuntamisen, siirtämisen ja kuluttamisen kaikilla tasoilla tapahtuvaan tarjontaan ja kysyntään perustuvaa energiatehokkuutta ja järkiperäistä energian käyttöä ja jotka hyödyntävät uusiutuvia energiamuotoja; paikallinen energianhallintaohjelma voisi olla yksi tällaisista toimenpiteistä, parantuneella energiatehokkuudella on myönteinen vaikutus sekä ympäristöön että energiahuollon turvallisuuteen, jotka ovat luonteeltaan yleismaailmallisia ilmiöitä; tämän vuoksi tiivis kansainvälinen yhteistyö on suotavaa mahdollisimman hyvien tulosten saavuttamiseksi, neuvoston päätöksellä 89/364/ETY (5) käyttöön otettu yhteisön toimintaohjelma sähkönkäytön tehokkuuden parantamiseksi olisi kaikilta osiltaan liitettävä osaksi SAVE II -ohjelmaa; tämän vuoksi kyseinen päätös olisi kumottava, hiilidioksidipäästöjä voitaisiin vähentää 180-200 miljoonaa tonnia vuoteen 2000 mennessä parantamalla lopullisen kulutuksen ennustettua energiatehokkuutta viidellä prosentilla jo sovittujen määrien lisäksi, tehostettu SAVE II -ohjelma on tärkeä ja tarpeellinen väline parannetun energiatehokkuuden edistämiseksi, on poliittisesti suotavaa avata SAVE II -ohjelma assosioituneille Keski- ja Itä-Euroopan maille Eurooppa-neuvoston kesäkuussa 1994 Kööpenhaminassa pidetyn kokouksen johtopäätösten ja komission asiasta neuvostolle toukokuussa 1994 antaman tiedonannon mukaisesti, ja koska SAVE II -ohjelman talousarviossa on otettu huomioon ainoastaan Euroopan yhteisön jäsenvaltioista tulevat osallistujat, assosioituneille Keski- ja Itä-Euroopan maille tarvittavat määrärahat on järjestettävä muista yhteisön varoista, ON TEHNYT TÄMÄN PÄÄTÖKSEN: 1 artikla 1. Yhteisö tukee viisivuotista ohjelmaa toimenpiteistä ja toimista, joilla edistetään energiatehokkuutta unionin alueella. Tämän ohjelman yleistavoitteena on edistää energiatehokkuuteen liittyviä toimenpiteitä ja nostaa energian säästämistä edistävien sijoitusten tasoa sekä myötävaikuttaa lopullisen energiankulutuksen energiatehokkuuden paranemiseen tietyn prosenttiosuuden verran vuosittain sen lisäksi, mikä muuten olisi saavutettu. 2. Yhteisön rahoitusta myönnetään osana "yhteisön energiatehokkuutta edistävää SAVE II -ohjelmaa", jäljempänä "ohjelma", tämän päätöksen tavoitteiden mukaisiin toimiin. 2 artikla Osana ohjelmaa rahoitetaan seuraavia energiatehokkuuspoliittisten toimien ja toimenpiteiden ryhmiä: a) tutkimukset ja muut toimet yhteisön energiatehokkuuden alan lainsäädännön ja suoritusstandardien täytäntöön panemiseksi; b) alakohtaiset kokeilutoimet energiatehokkuusinvestointien nopeuttamiseksi ja/tai energiankulutuskäyttäytymisen muotojen parantamiseksi pääasiassa yhteisön laajuisten verkkojen avulla toteutettuna; c) kohdennetut alakohtaiset kokeilutoimet energiatehokkuusinvestointien nopeuttamiseksi ja kuluttajien energiakäyttäytymisen muotojen parantamiseksi pääasiassa julkisten ja yksityisten yritysten toteuttamana; d) komission ehdottamat toimenpiteet kokemusten vaihdon edistämiseksi tietoverkkojen välityksellä yhteisön, kansainvälisten, kansallisten, alueellisten ja paikallisten toimintojen yhteensovittamiseksi luomalla tarkoituksenmukaiset keinot tietojen vaihtoa varten; e) kolmansien osapuolten ehdottamat toimenpiteet kokemusten vaihdon edistämiseksi tietoverkkojen välityksellä yhteisön, kansainvälisten, kansallisten, alueellisten ja paikallisten toimintojen yhteensovittamiseksi luomalla tarkoituksenmukaiset keinot tietojen vaihtoa varten; f) Euroopan yhteisön, yksittäisten jäsenvaltioiden ja itse ohjelman yksityiskohtaiseen ja alakohtaiseen energiatehokkuuskehityksen seurantaan liittyvä toiminta; g) erityistoimet jäsenvaltioiden ja alueiden yhteenkuuluvuuden parantamiseksi energiatehokkuuden alalla tukemalla energiatehokkuuteen liittyviä perusrakenteita niissä jäsenvaltioissa ja niillä alueilla, joiden energiapolitiikka ei ole vielä riittävän kehittynyttä; h) erityistoimet energianhallinnan edistämiseksi alueellisella tasolla ja kaupungeissa; i) tutkimukset ja muut toimet energiatehokkuutta koskevien aloitteiden tukemiseksi muiden ohjelmien osana tai energiatehokkuuden vahvistamiseksi yhteisön strategisten ohjelmien arviointiperusteeksi; j) edellä a-h kohdan mukaisesti toteutettujen toimien ja toimenpiteiden arviointi ja seuranta. 3 artikla 1. Kaikki 2 artiklan a, d, f, i ja j kohdassa mainittuihin toimiin ja toimenpiteisiin liittyvät kustannukset kustannetaan yhteisön talousarviosta. 2. Rahoitus 2 artiklan b, c, e, g ja h kohdassa mainittuihin toimiin ja toimenpiteisiin on enintään 50 prosenttia kokonaiskustannuksista. 3. Loppurahoitus 2 artiklan b, c, e, g ja h kohdassa mainittuihin toimiin voidaan järjestää julkisista varoista tai yksityisellä rahoituksella tai näiden yhdistelmällä. 4 artikla 1. Komissio vastaa yhteisön tasolla ohjelman toteuttamisesta rahoituksen osalta sekä ohjelman täytäntöönpanosta. 2. Kaikkien edellä 2 artiklassa tarkoitettujen toimien ja toimenpiteiden tukemiseen sovellettavat edellytykset ja suuntaviivat vahvistetaan vuosittain kustannustehokkuuden arviointiperusteiden, 6 artiklan toisessa kohdassa mainitun tärkeysjärjestyksen, 2 artiklan f kohdassa kuvailluilla toimilla seurattavan energiatehokkuuskehityksen ja 5 artiklassa määrätyn menettelyn mukaisesti. 5 artikla Komissiota avustaa luonteeltaan neuvoa-antava komitea, joka muodostuu jäsenvaltioiden edustajista ja jonka puheenjohtajana on komission edustaja. Komission edustaja tekee komitealle ehdotuksen tarvittavista toimenpiteistä. Komitea antaa, tarvittaessa äänestettyään, lausuntonsa ehdotuksesta määräajassa, jonka puheenjohtaja voi vahvistaa asian kiireellisyyden mukaan. Lausunto merkitään pöytäkirjaan; lisäksi jokaisella jäsenvaltiolla on oikeus pyytää, että sen kanta merkitään pöytäkirjaan. Komission on, niin suurelta osin kuin mahdollista, otettava huomioon komitean lausunto. Sen on ilmoitettava komitealle, millä tavoin komitean lausunto on otettu huomioon. 6 artikla Jäsenvaltioiden on vuosittain toimitettava komissiolle kansallisia energiatehokkuusohjelmia koskeva kertomus komission auttamiseksi asianmukaisista liitännäistoimenpiteistä päätettäessä. Komissio laatii vuosittain ohjelmaan liittyvän rahoituksen tärkeysjärjestyksen, joka kuvastaa ensimmäisen kohdan mukaisesti toimitettujen kertomuksien tarkastelun tuloksia. Tässä luettelossa otetaan huomioon se, että SAVE II -ohjelma ja kansalliset ohjelmat täydentävät toisiaan. Ensisijaisena pidetään niitä alueita, joilla tällainen täydentävyys on suurinta. 7 artikla 1. Ohjelman kolmannen toimintavuoden jälkeen komissio antaa Euroopan parlamentille ja neuvostolle kertomuksen yhteisön ja jäsenvaltioiden alueella toteutetuista energiatehokkuustoimista sekä saavutetuista tuloksista erityisesti 1 artiklassa esitettyjen tavoitteiden osalta. Kertomukseen on liitettävä mahdolliset ohjelmaa koskevat muutosehdotukset, jotka voivat olla tarpeen näiden tulosten perusteella. 2. Ohjelman voimassaolon päätyttyä komissio tekee kokonaisarvion tämän päätöksen soveltamisella saavutetuista tuloksista sekä kansallisten ja yhteisön toimien johdonmukaisuudesta. Komissio antaa tätä koskevan kertomuksen Euroopan parlamentille, neuvostolle, talous- ja sosiaalikomitealle sekä alueiden komitealle ja ilmoittaa erityisesti, miten hyvin 1 artiklassa esitetyt tavoitteet on saavutettu. 8 artikla Kumotaan päätös 89/364/ETY. 9 artikla SAVE-ohjelmaan voivat osallistua assosioituneet Keski- ja Itä-Euroopan maat näiden maiden kanssa tehtyjen assosiointisopimusten lisäpöytäkirjoihin sisältyvien edellytysten mukaisesti, jotka koskevat kyseisten maiden osallistumista yhteisön ohjelmiin. 10 artikla Tätä päätöstä sovelletaan 1 päivästä tammikuuta 1996 31 päivään joulukuuta 2000. 11 artikla Tämä päätös on osoitettu kaikille jäsenvaltioille. (1) EYVL N:o L 167, 9.7.1993, s. 31 (2) EYVL N:o L 307, 8.11.1991, s. 34 (3) EYVL N:o C 255, 20.9.1993, s. 252 (4) EYVL N:o L 126, 18.5. 1994, s. 1 (5) EYVL N:o L 157, 9.6.1989, s. 32-34